
Universitatea „Valahia” din Târgovişte

Facultatea de Ştiinţe Economice 
PRECIZARI METODOLOGICE DE REDACTARE
 A LUCRARII DE LICENTA
Fără a minimaliza utilitatea folosirii lucrărilor de specialitate – regăsite sub forma de „ghid” sau „îndrumar” -  având ca subiect elaborarea şi redactarea textelor ştiinţifice, în cadrul cărora se include şi o lucrare de licenţă, prezentul material se doreste a fi o sinteză a cerinţelor minimale de tehnoredactare, obligatorii de respectat de orice student care urmăreşte să realizeze lucrarea de licenţă la standardele impuse de calitate. Evident că studentul, sub îndrumarea profesorului conducător, va parcurge etapele demersului logic de creare a  „produsului ştiinţific” ce se concretizează sub forma lucrării de licenţă.   
1. Aspecte generale
■ În ce constă lucrarea de licenţă

Lucrarea de licenţă reprezintă un loc bine individualizat în tipologia formelor de comunicare în ştiinţă, reprezentând un produs al cercetării ştiinţifice intersectată şi suprapusă pe zona învăţământului universitar. Acceptarea includerii sistemului de învăţare ştiinţifică – prin forma de învăţământ superior (licenţă) – în conţinutul cunoaşterii ştiinţifice, alături de creaţia ştiinţifică, este legată de aserţiunea potrivit căreia nimeni nu poate crea nimic înainte de a învăţa perfect, riguros o profesie. Din această menire organică de a lega procesul de învăţare cu demersul de creare a cunoaşterii ştiinţifice, înţelegem că un moment de referinţă în devenirea intelectuală a studentului – ca viitori specialişti în societatea contemporană, când investiţia în om a devenit piatra unghiulară pe care se sprijină progresul omenirii – îl reprezintă examenul de licenţă, care marchează încheierea studiilor universitare din ciclul I.


Pentru susţinerea examenului de licenţă, studentul (absolventul) se poate înscrie pe baza unei cereri (Anexa 1) şi a documentelor prezentate în Anexa 2.


Prin urmare, proba cea mai importantă în cadrul examenului de încheiere a studiilor universitare – ciclul I – este susţinerea lucrării de licenţă.


O lucrare de licenţă este un produs al cercetării ştiinţifice care „atestă performanţele atinse de absolvenţi în instruirea lor teoretică, aptitudinile şi înclinaţia lor pentru profesia în care s-au format, priceperea de a sesiza oportunităţile domeniului şi de a oferi alternative eficiente şi viabile”.


Fiind un produs al cercetării ştiinţifice, o lucrare de licenţă reclamă din partea autorului ei o pregătire susţinută şi conştientă, încă de la intrarea în facultate, care să-i permită, apoi, să demonstreze spirit creativ, aptitudini de a produce cunoaştere. În acest scop, studentul dispune pe parcursul anilor de pregătire universitară de multiple posibilităţi, care, folosite cu discernământ şi seriozitate, vor asigura premisele garantării reuşitei în elaborarea lucrării de absolvire. Printre aceste posibilităţi, sunt de reţinut:

· activitatea ştiinţifică studenţească;

· elaborarea de referate, recenzii, eseuri, studii de caz;

· participarea la manifestări ştiinţifice;

· redactarea fişelor de lectură pentru referinţele bibliografice obligatorii de la disciplinele de specialitate;

· participarea la activităţi practice (în forme organizate de facultate sau pe cont propriu);

· etc.
■ Coordonatorul ştiinţific


Elaborarea unei lucrări scrise ca probă obligatorie pentru examenul de licenţă necesită, prin regulament, prezenţa unui conducător ştiinţific, care, de drept, este unul din profesorii din specialitatea de apartenenţă a subiectului lucrării.          Optând liber pentru un subiect, studentul trebuie să aleagă conducătorul ştiinţific cu mare responsabilitate, nu trebuie să uite că succesul sau insuccesul său îi poate aparţine lui, dar şi profesorului. Cu alte cuvinte, relaţia dintre student şi coordonator  trebuie să se fondeze pe respect, pe dialogul deschis, pe înţelegere, colaborare.

Activitatea de îndrumare a coordonatorului nu trebuie să se rezume doar la aspecte pur administrative, de rutină (întocmirea, împreună cu studentul, a planului lucrării, a calendarului de lucru, controlul şi verificarea calităţii părţilor componente ale lucrării, avizarea formei finale a acesteia), ci trebuie să aibă ca prioritate ajutorul dat studentului pentru ca acesta să se cunoască, să se autoevalueze singur, să fie conştient de calităţile şi slăbiciunile sale, de cum îşi poate exploata la maximum cunoştinţele, aptitudinile şi inteligenţa, forţa creatoare.
În echipa pe care o formează profesorul îndrumător cu studentul, categoric şi acestuia din urmă îi revine o serie de îndatoriri (obligaţii) a căror îndeplinire va condiţiona în mod direct calitatea lucrării de licenţă şi, implicit, rezultatul obţinut de către absolvent după susţinere. Aceste îndatoriri ale studentului se pot rezuma după cum urmează:

· să colaboreze cu profesorul îndrumător în alegerea temei, reflectând atent asupra motivaţiilor cu privire la tema respectivă;

· să stabileasca împreună cu profesorul un calendar de elaborare a lucrarii şi să respecte planul (cuprinsul) acesteia;

· să proiecteze, de comun acord cu profesorul, metodologia de realizare a unei cercetări de teren adecvate temei care să confere valenţe practice lucrării de licenţă;
· să ţină cont de îndrumările profesorului coordonator;

· să predea coordonatorului ştiinţific pe suport de hârtie un exemplar din lucrarea în varianta finală, în vederea avizării, notării şi întocmirii referatului cu propunerea spre susţinere în faţă comisiei de examen.
2. Redactarea lucrarii
■ Exigente generale
Redactarea include:

- o componentă stilistică,

- o componentă de limbaj,

- un ansamblu de exigenţe şi reguli de redactare şi de comunicare.
	Caseta 1

De reţinut:

· Nu există un model unic de redactare şi de susţinere publică.
· Redactarea este mult mai mult decât o problemă de stil, de limbaj - oricât de importante ar fi acestea - şi anume, un mare complex de reguli şi exigenţe care se cer a fi ştiute pentru a putea valorifica eforturile şi rezultatele  din etapele precedente redactării şi pentru a se asigura un substanţial spor de valoare ştiinţifică, de calitate, lucrării de cercetare.
· Funcţia principală a redactării este de a pune cât mai deplin în operă rezultatele investigaţiilor obţinute în etapele de elaborare a lucrarii de licenta.




 ■ Reguli specifice privind componentele lucrării ştiinţifice
 Lucrarea de licenţă trebuie să fie structurată în trei părţi:

1) Partea teoretică: o sinteză a referinţelor teoretice legate de tema abordată, utilă pentru a fundamenta instrumentarul metodologic al demersului de cercetare ce-l va întreprinde autorul; la elaborarea acestei succinte prezentări a cadrului teoretic în care se circumscrie subiectul lucrării de licenţă studentul se va folosi de cunoştinţele însuşite în anii de studiu universitari, precum şi de informaţiile ştiinţifice culese şi prelucrate din bibliografia consultată în acest scop.

2) Partea practica: o analiză diagnostic, ca rezultat al raportării părţii teoretice la viaţa reală; această parte, dezvoltată pe 1-2 capitole, reprezintă nucleul corpului lucrării de licenţă, consistenţa lui fiind dată  de proiectarea şi realizarea unui studiu de caz, adecvat problemei centrale pe care trebuie să o rezolve studentul.

3) Contribuţia personală a autorului şi originalitatea lucrării sale: este, pentru fiecare student, o provocare pentru a-şi dovedi nivelul de competenţă profesională la care a ajuns la sfârşitul anilor de studiu universitar.
	Caseta 2
Structura planului lucrarii de licenta
1. Cuprins

2. Lista figurilor si tabelelor

3. Introducere : 2-3 pagini

4. Parte teoretica (1-2 capitole): maximum 15 pagini

5. Parte practica (1-2 capitole): maximum 20  pagini

6. Parte finala (un capitol de propuneri, recomandari): 5 pagini

7. Concluzii: maximum 5 pagini

8. Bibliografie

9. Anexe (tabelele statistice care sustin argumentarile si concluziile din lucrare ): dupa caz, maximum 15 tabele, cele mai relevante in economia lucrarii.




■ Machetarea (Aranjarea în pagină)
Machetarea unei lucrări de licenţă nu se realizează după reguli unanim acceptate, arbitrarul putând fi întâlnit, chiar şi sânul aceleiaşi instituţii de învăţământ. Totuşi, există trei factori esenţiali ce trebuie avuţi în vedere înainte de luarea unei decizii de aranjare în pagină a lucrării:


1 Claritatea. Se pune întrebarea: Elementele de machetare/finisare a lucrării îl vor ajuta pe cititor să înţeleagă?


2 Aspectul. Întrebarea va fi: Designul paginii îi va conferii lucrării un aspect mai plăcut? De reţinut că o pagină curată şi ordonată va avea un efect subliminal asupra cititorului, creându-i o predispoziţie de încredere în competenţele autorului.


3 Confortul. În lipsa altor criterii de departajare, se va alege metoda care necesită cel mai mic efort şi care implică cea mai scăzută probabilitate ca persoana ce va tehnoprocesa manuscrisul (uneori însuşi autorul) să comită greşeli.


Preluând recomandările unor autori cu notorietate în ceea ce priveşte prezentarea finală a lucrărilor de licenţă, sunt sintetizate regulile ce trebuie să fie respectate pentru atingerea standardului de calitate cerut.

► Oglinda paginii
Pagina standard  a lucrării de licenţă este A4 (21x29,7 cm), iar oglinda paginii se referă la suprafaţa ce urmează a fi acoperită cu text. Ea rezultă din lăsarea unor margini de dimensiuni bine delimitate, astfel:

· aproximativ 2.5 cm în părţile de sus şi jos;

· marginea din dreapta va avea 2 cm;

· marginea din stânga paginii va avea un plus, respectiv 3 cm pentru a permite legarea lucrării fără riscul de a fi acoperită o parte din text;

· marginea superioară de pe prima pagină a unui capitol sau a unei secţiuni importante a lucrării trebuie să fie mai mare, cam de 5 cm; acest spaţiu funcţionează ca un semnal vizual pentru cititor, avertizându-l că este pe cale de a intra într-o nouă etapă a discutării sau prezentării datelor.

Aceste dimensiuni standard propuse pentru marginile paginii conduc la o arie de tipărire (oglinda paginii) de 63%, care va conţine 65 de semne tipografice (litere, semne de punctuaţie, spaţii albe între cuvinte), ceea ce înseamnă că pe o pagină vor fi scrise 31 de rânduri, fiecare rând având o lungime de maximum 16 cm. În România se obişnuieşte ca lucrările de licenţă să fie imprimate la un rând şi jumătate.

Oglinda pagini este pusă în valoare şi de alineate şi paragrafe, precum şi de modul de inserare a casetelor.

Alineatul. Separă ideile dintr-un text. De regulă, într-un text ştiinţific nu ar trebui să apară pe o pagină mai mult de patru, cinci alineate. Dimensiunile reduse ale alineatului, de trei sau patru rânduri demonstrează o sărăcie de idei din partea autorului. Evident, sunt şi excepţii de la o asemenea regulă: de pildă, redactarea unui ghid, cum este cel de faţă.

Paragraful. Nu trebuie confundat cu alineatul (pentru că este introdus prin acesta), ca subdiviziune a unui subcapitol (sau a unui capitol de dimensiuni reduse), paragraful pune în valoare teze, enunţuri cu rol de generalizare, putându-se extinde pe mai multe pagini.

Casetele. Marcate cu un chenar, casetele conţin, de cele mai multe ori, texte ale unor autori consacraţi. În lucrări de licenţă/disertaţie, datorită dimensiunilor limitate, se recomandă ca o casetă să fie redusă la mai puţin de o pagină tipărită.

► Litera


Litera – typeface sau font, în limba engleză – se recomandă a fi Times New Roman sau Arial, iar corpul de literă (mărimea literei) de 12 puncte.


O lucrare de licenţă/disertaţie impune o sobrietate în alegerea fonturilor şi a culorilor acestora. Astfel, se recomandă ca între fonturile folosite – pentru titlurile capitolelor, subcapitolelor, paragrafelor, subparagrafelor – să existe o armonie, departajarea dintre ele făcându-se doar prin dimensiune şi formă de subliniere. Şi evident va trebui evitată tentaţia unor studenţi de a utiliza, mai ales pentru titluri, fonturi „excentrice”.


Respectând aceeaşi cerinţă de sobrietate, textul trebuie să fie „negru pe alb”. Utilizarea altor culori este nerecomandată, chiar şi atunci când se doreşte sublinierea unor cuvinte (şi când, în mod greşit, se utilizează, de unii studenţi, culoarea roşie, de exemplu).

	Se poate rezuma:

· Modalitatea jurnalistică de a folosi cuvinte sau fraze cheie pentru a împărţi un text nu este recomandată în cazul lucrărilor de licenţă/disertaţie, care trebuie să păstreze sobrietatea cerută pentru o lucrare de cercetare ştiinţifică.

·  Titlul de capitol  trebuie scris cu majuscule, cu un corp de literă de 14 puncte, Modalitatea jurnalistică de a folosi cuvinte sau fraze cheie pentru a împărţi un text nu este recomandată în cazul lucrărilor de licenţă/disertaţie, care trebuie să păstreze sobrietatea cerută pentru o lucrare de cercetare ştiinţifică.

·  Titlul de capitol  trebuie scris cu majuscule, cu un corp de literă de 14 puncte, plasat la stânga paginii.

· Titlul subcapitolului trebuie scris cu litere minuscule, cu corp de 12 puncte, subliniind prin caractere aldine şi plasat tot la stânga paginii.plasat la stânga paginii.

· Titlul subcapitolului trebuie scris cu litere minuscule, cu corp de 12 puncte, subliniind prin caractere aldine şi plasat tot la stânga paginii.
· Semnalarea titlurilor unei serii de paragrafe, fiecare tratând un anumit subiect, poate fi rezolvată prin metoda de a încorpora subiectul în paragraf, astfel încât prima frază a paragrafului să fie şi titlul acestuia. Cuvântul sau fraza respectivă trebuie subliniate cu caractere aldine ori italice. Lucrările de licenţă în care apare numerotarea capitolelor, subcapitolelor (de exemplu, 1.1, apoi 1.1.2 şi 1.1.2.1 ş.a.m.d) îi dezavantajează pe autori, lăsând impresia că nu au fost capabili să-şi organizeze textul fără ajutorul sistemului vechi de numărătoare. De altfel, numerotarea paragrafelor şi subparagrafelor devine cu atât mai inutilă în cazul lucrărilor de licenţă/disertaţie care se recomanda a se limita la a avea 45-65 de pagini (inclusiv paginile destinate anexelor-tabele).
· Notele introduse la subsolul tabelelor şi figurilor, precum şi în partea de jos a paginii (infrapagină) se vor scrie cu litere cursive (italice), de dimensiuni mai mici (de 10-11 puncte).




► Spaţierea


Lucrarea de licenţă trebuie împărţită în aşa fel încât fiecare pauză din text să fie plasată într-un loc potrivit pentru o opinie, ca un semn vizual pentru cititor. De aceea trebuie respectate anumite reguli de spaţiere a subdiviziunilor textului redactat, şi anume:

·  Capitolele încep pe o pagină nouă şi se evită ca acestea să se finalizeze doar cu două trei rânduri pe pagină.

· Marginea superioară de pe prima pagină a unui capitol va avea, după cum s-a precizat anterior, 5 cm.

· Între  titlul unui capitol şi titlul primului subcapitol al acestuia se recomandă să se introducă un alineat în care să se sintetizeze problematica abordată, tocmai pentru a-l introduce pe cititor în sfera de preocupări a autorului.

· Titlul unui subcapitol se poziţionează lăsându-se câte două spaţii între el şi textul dinainte, respectiv cel care urmează (deci între 2 interliniii duble).

· Titlul unui paragraf se inserează la un rând alb despărţitor (interliniere dublă).
· Titlurile tabelelor şi figurilor (grafice, hărţi, desene, schiţe etc) se scriu la un rând, folosind acelaşi tip de literă ca întreaga lucrare, şi se plasează la un rând alb despărţitor.
· Notele tabelelor şi figurilor sunt plasate dedesubt  (sub tabel/figură);  se scriu la un rând, cu un corp de literă mai mic (litere italice).
· Notele infrapaginale (în partea de jos a paginii) vor fi dactilografiate la un singur rând, cu corp de literă mai mic (italic).
· Citatele mai ample (de peste 40 de cuvinte) pot fi dactilografiate la un singur rând, plasate ca un alineat.
► Cum se numerotează paginile

Numerotarea paginilor se face de preferinţă în colţul din dreapta – sus, cu cifre arabe, drepte, fără punct, paranteză sau linie oblică.

Se numerotează toate paginile, chiar dacă numărul nu este printat. Anexele, notele, lista bibliografică se numerotează în continuarea paginilor de text, avându-se în vedere ca fiecare din acestea să înceapă pe o pagină nouă.


Nu vor avea un număr imprimat (dar se vor lua în calcul la numerotarea celorlalte pagini):

· pagina de titlu;

· sumarul (cuprinsul);

· paginile de început ale introducerii, capitolelor, bibliografiei şi anexelor
► Coperta si pagina de titlu (sau coperta interioara)

Atat coperta cat si pagina de titlu vor cuprinde obligatoriu urmatoarele informatii:
denumirea universitatii;
denumirea facultatii;
numele si prenumele autorului;
gradul didactic, prenumele si numele conducatorului stiintific;
luna si anul sustinerii disertatiei.
Pe pagina de titlu se  va mentiona titlul complet si subtitlul, daca este cazul, ale lucrarii de licenta/disertatie. In anexa sunt prezentate, cu titlul de exemplu, modelele de machetare a copertei si paginii de titlu. 

3. Evaluarea lucrării de licenţă

Înainte de a preda lucrarea, dacă a rămas răgaz de timp până la scadenţă,  ar fi util ca studentul/absolventul să facă o evaluare a propriei lucrări, folosind grilele propuse de unii specialişti. Aceste grile vor fi utilizate şi de către îndrumătorul ştiinţific, dar este de presupus că vor fi avute în vedere şi de membrii Comisiei oficiale  pentru examenul de licenţă. Intr-o incercare de selectare a Criteriilor de evaluare, se retin următoarele:

I. EVALUAREA CONŢINUTULUI
· Conţinutul lucrării prezentate corespunde titlului stabilit şi avizat;


· Principalele probleme ale subiectului sunt tratate;




· Problemele teoretice sunt bine expuse, clare;

· Datele culese sunt bogate şi coerente;





· Analizele făcute sunt pertinente, incomplete;
· Lucrarea nu conţine plagiat;







· Lucrarea nu constă într-o simplă compilaţie;





· Referinţele bibliografice au fost bine folosite în conţinutul lucrării;

· Ideile dezvoltate sunt originale, interesante;





· Ideile sunt ilustrate prin exemple precise.





II. EVALUAREA METODEI
· Structura lucrării este anunţată,justificată şi respectată;



· Lucrarea posedă o introducere şi o concluzie;




· Titlurile reflectă conţinutul părţilor, capitolelor şi paragrafelor;


· Metoda de analiză este explicită, adecvată, nedefinită

 
· Întrebările puse în cursul studiului au fost tratate;



· Noţiunile şi conceptele utilizate sunt explicite, imprecise;


· Datele (exemplele studiilor de caz) sunt bine alese, inutile,
    în afara subiectului.




           

III. EVALUAREA FORMEI
· Prezentarea generală a lucrării este satisfăcătoare;
· Punerea în pagină este corectă, îngrijită, excelentă;
· Normele gramaticale sunt respectate (punctuaţia, reguli de ortografie şi de acord);
· Anexele sunt utile, prost făcute, inexistente;
· Repartizarea paragrafelor este coerentă, logică;
· Expresia (stilul de redactare) corespunde cerinţelor unei lucrări ştiinţifice, este stângace (familială);
· Bibliografia este bogată, organizată, anarhic.
IV. EVALUARE GLOBALĂ
· Lucrarea este expediată, prost prezentată, neinteresantă;

· Este o simplă compilaţie, fără adevărată analiză; 

· Conţine plagiat şi contraadevăruri ştiinţifice; 

· Este precisă, clară, însuşită, agreabilă de citit;

· Cercetarea este originală, riguroasă şi inovatoare; 

· Merită felicitări şi încurajări. 

Cunoaşterea şi luarea în seamă a acestor grile de evaluare este cât se poate de importantă încă din faza proiectării lucrării de licenţă, constituind garanţia reuşitei construirii unei lucrări cu adevărat valoroase.

4. Citarea bibliografică

Sisteme de Citare:

1 „Sistemul de citare autor-dată”, cunoscut şi sub numele de „sistemul Harvard”. În cadrul acestui sistem, referinţele bibliografice sunt plasate în text.

          „Cultura poate fi definită ca un sistem de valori, convingeri, tradiţii şi urme

           de comportament comune, unice pentru un anumit grup de oameni” (Olaru 

           Adriana, 1996, p.52).

2. „Sistemul de citare autor-număr” (numit şi „sistemul de citare numeric”). Acest sistem plasează referinţa bibliografică la subsolul paginii, cu menţinerea numărului de ordine (apariţie) a citatelor din text.

Bibliografia se întocmeşte în ordinea alfabetică a autorilor (sau a primului autor, atunci cand lucrarea are mai mulţi autori), respectând cerinţele de mai jos.


[image: image1]



CĂRŢI


Numele şi prenumele autorului (autorilor sau îngrijitorului, cu eventuale indicaţii despre pseudonime sau false atribuiri).


Titlul şi subtitlul operei.


 („Colecţia”).


Numărul ediţiei (dacă există mai multe).


Locul ediţiei: dacă nu e scris, fără loc.


Editorul: dacă în carte nu există, se omite.


Data editării: dacă în carte nu e scris, fără an.


Eventuale date despre ediţia cea mai recentă la care se face trimitere.


Numărul de pagini şi eventual numărul volumelor din care se compune opera.


(Traducere: dacă titlul era într-o limbă străină şi există o traducere în română, se specifică numele traducătorului, titlul în română, locul editării, editura, data ediţiei, eventual numărul de pagini).


	ARTICOLE REVISTE


Numele şi prenumele autorului.


„Titlul articolului sau al capitolului”.


Titlul revistei.


Volumul sau numărul de fascicul (eventuale indicaţii: Serie Nouă).


Luna şi anul.


Paginile în care apare articolul.


CAPITOLE DE CĂRŢI, ACTE DE CONGRESE, STUDII ÎN OPERE COLECTIVE


Numele şi prenumele autorului.


„Titlul capitolului sau al studiului”.


În ce este publicat.


Eventualul nume al îngrijitorului operei colective sau XXX1).


Titlul operei colective.


(Eventual numele îngrijitorului dacă s-a pus mai înainte XXX).


Posibilul număr al volumului operei în care se găseşte studiul citat.


Locul, editura, data, numărul de pagini, ca în cazul cărţilor cu un singur autor.





1) Sub XXX se indică faptul că avem o operă colectivă (autor colectiv). 








